
ABSTRACT:

EAKWATTANAKUL W, UDOMPATAIKUL M, PALUNGWACHIRA P. A STUDY ON THE EFFECTIVENESS OF AN EMOLLIENT CONTAINING DEXPANTHENOL IN TREATMENT OF HAND CONTACT DERMATITIS. THAI J DERMATOL 2006; 23: 127-134.
SKIN CENTER, SRINAKHARINWIROT UNIVERSITY, BANGKOK, THAILAND.  

Hand dermatitis is a common problem and its history is often chronic. There are many evidences that support the efficacy of dexpanthenol when applied topically in a variety of dermatological disorders. These included: skin abrasion, chronic ulcer and diaper dermatitis. The stimulation of epithelialization were the most prominent effects of dexpanthenol formulations.

To evaluate the effectiveness of an emollient containing dexpanthenol in the treatment of hand contact dermatitis. Fourty participants with chronic hand contact dermatitis were enrolled and divided into 2 groups: The treatment group was given an emollient containing dexpanthenol whereas the control group was provided with a cream based emollient each of which lasted for 8 weeks. The completely recovery of  hand dermatitis patients in  the treatment group and the control group after 8 weeks of the treatment period were observed among 60.0% and 15.78%, respectivley. 
Key words : hand contact dermatitis, dexpanthenol

ศูนย์ผิวหนัง มหาวิทยาลัยศรีนครินทรวิโรฒ 
ผื่นสัมผัสที่มือเป็นปัญหาเรื้อรังที่พบได้บ่อยและมี มีการศึกษาผลของเด็กซ์แพนทีนอล ต่อผิวหนังในภาวะต่างๆ เช่น แผลถลอก แผลเรื้อรัง และผื่นผ้าอ้อม พบว่าช่วยกระตุ้นการหายของแผล
คณะผู้วิจัยได้ทำการศึกษาประสิทธิผลของขี้ผึ้งที่มีส่วนประกอบของเด็กซ์แพนทีนอล (Dexpanthenol) ในการรักษาผู้ป่วยโรคผื่นสัมผัสที่มือ จำนวน 40 คน แบ่งเป็น 2 กลุ่ม กลุ่มแรกได้รับการรักษาด้วยขี้ผึ้งที่ผสมเด็กซ์แพนทีนอล และกลุ่มที่สองได้รับครีมเบส เป็นระยะเวลา 8 สัปดาห์

ผลการศึกษาพบว่า ผู้ป่วยและผู้ป่วยที่ได้รับครีมเบสกลุ่มที่ได้รับการรักษาด้วยขี้ผึ้งที่มีส่วนประกอบของเด็กซ์แพนทีนอล และครีมเบสหายจากผื่นสัมผัสที่มือจำนวน 60.0% และผื่นหาย 15.78% ตามลำดับ

คำสำคัญ : ผื่นสัมผัสที่มือ, เด็กซ์แพนทีนอล
ภูมิหลัง
ผื่นสัมผัสที่มือเป็นปัญหาที่พบได้บ่อย โดยมีอุบัติการณ์การเกิดโรคในประชากรทั่วๆ ไปอยู่ในช่วงประมาณ 2-8.9%1-5 แล้วแต่กลุ่มเชื้อชาติ และมีอุบัติการณ์เพิ่มขึ้นอย่างมากในกลุ่มประชากรที่มีการทำงาน หรือประกอบอาชีพที่เกี่ยวข้องกับสาเหตุการเกิดผื่นสัมผัสที่มือ โดยอาจมีอุบัติการณ์เพิ่มมากขึ้นถึง 80-88%6,7
ผู้ป่วยผื่นสัมผัสที่มือจะประสบปัญหาเรื่องความเรื้อรัง และการกลับมาเป็นซ้ำของโรคสูง ซึ่งรบกวนชีวิตประจำวัน และการทำงานของผู้ป่วย ทำให้คุณภาพชีวิตลดต่ำลง มีการศึกษาการใช้สารกลุ่มที่ให้ความชุ่มชื้น (moisturizing agents) ในการดูแลผู้ป่วยผื่นสัมผัสที่มือ8 พบว่าทำให้ความรุนแรงของโรคลดลง สามารถป้องกันการเกิดผื่นสัมผัสที่มือได้ เพิ่มความทนทานของผิวหนังที่มือทำให้เกิดการแพ้ได้ยากขึ้นนั้น มีความสำคัญที่สุดในการดูแลผู้ป่วยผื่นสัมผัสที่มือ และเป็นรากฐานสำคัญในการรักษาผื่นสัมผัสที่มือด้วยวิธีอื่นๆ
การทบทวนวรรณกรรมในเรื่องของการรักษาผื่นสัมผัสที่มือ ด้วยการใช้สารกลุ่มที่ให้ความชุ่มชื้น (moisturizing agents) ในช่วง ปี ค.ศ. 1977-20039 มีการศึกษาเพียง 5 การศึกษาเท่านั้นจากทั้งหมด 90 การศึกษา และมีการศึกษาการใช้ Barrier creams และ gloves จำนวน 6 การศึกษาจากทั้งหมด 90 การศึกษาของการรักษาผื่นสัมผัสที่มือทั้งหมด และผลการศึกษาแสดงให้เห็นว่าการใช้สารกลุ่มที่ให้ความชุ่มชื้นในการรักษา และป้องกันผู้ป่วยผื่นสัมผัสที่มือนั้นได้ผลเป็นที่น่าพอใจ อีกทั้งมีความสำคัญอย่างมากในการดูแลผู้ป่วยกลุ่มนี้ ในขณะที่มีการศึกษาประสิทธิภาพของสารให้ความชุ่มชื้นในด้านนี้จำนวนไม่มากนัก

ภาพที่ 1 ผู้ป่วยกลุ่มที่ได้รับการรักษาด้วยขี้ผึ้งที่ผสมเด็กซ์แพนทีนอลก่อนได้รับการรักษา
ภาพที่ 2 ผู้ป่วยกลุ่มที่ได้รับการรักษาด้วยขี้ผึ้งที่ผสมเด็กซ์แพนทีนอลหลังได้รับการรักษาครบ 8 สัปดาห์
เด็กซ์แพนทีนอล (Dexpanthenol) เป็นสารกลุ่มวิตามิน บี 5 ที่อยู่ในรูปของแอลกอฮอล์ ที่มีคุณสมบัติในการดูดซึมผ่านผิวหนังได้ดี เด็กซ์แพนทีนอล เป็นสารตั้งต้นที่สำคัญต่อการสร้าง โคเอนไซท์ เอ (coenzyme A) ในร่างกาย ซึ่งมีความจำเป็นต่อองค์ประกอบทางเคมีต่างๆ ของเซลล์ที่มีชีวิต 

มีการศึกษาผลการรักษาของเด็กซ์แพนทีนอล ในผิวหนังในภาวะต่างๆ กัน เช่น ผื่นผ้าอ้อม แผลไฟไหม้ แผลปลูกถ่ายผิวหนัง แผลผ่าตัด แผลเรื้อรังที่ขา และทวารหนัก พบว่าช่วยบรรเทาอาการคัน กระตุ้นการหายของแผลในภาวะต่างๆ กันของผิวหนังได้10-14    ทำให้แผลหายเร็วขึ้น จากการเพิ่มปริมาณไฟโบรบลาสในผิวหนัง อีกทั้งสามารถทำให้ผิวหนังชั้นคอร์เนียม (stratum corneum) มีปริมาณน้ำมากขึ้น จากการลดอัตราการสูญเสียของน้ำผ่านทางผิวหนัง (transepidermal water loss) เพิ่มความทนทานของผิวหนังต่อสารระคายเคืองและสารภูมิแพ้อีกด้วย10 และมีฤทธิ์ลดการอักเสบของผิวหนังอักเสบได้ แต่ยังไม่มีการศึกษาวิจัยในการใช้ขี้ผึ้งที่ผสมเด็กซ์แพนทีนอล มาใช้ในการรักษาผื่นสัมผัสที่มือ

ประชากรที่ใช้ในการวิจัยและวิธีดำเนินการวิจัย
ผู้ป่วยซึ่งมารับการรักษาโรคผื่นสัมผัสที่มือ ทั้งในกลุ่มที่เกิดจากการระคายเคือง (Irritant hand contact dermatitis) และในกลุ่มที่เกิดจากสารสัมผัส (Allergic hand contact dermatitis)ที่ศูนย์ผิวหนัง มหาวิทยาลัยศรีนครินทรวิโรฒประสานมิตร จำนวน 2 กลุ่ม กลุ่มละ 20 คน โดยวิธีการสุ่ม รวมเป็น 40 คน ซึ่งจะได้รับการรักษาด้วยขี้ผึ้งที่ผสมเด็กซ์แพนทีนอล (Dexpanthenol) และ ครีมเบส ตามลำดับ โดยเลือกผู้ป่วยที่อายุมากกว่า 18 ปีขึ้นไป มีประวัติเป็นมาไม่น้อยกว่า 3 เดือน ระดับความรุนแรงของโรคอยู่ที่เล็กน้อยถึงปานกลาง ผู้ป่วยต้องสามารถหยุดการใช้ยาทาใดๆก็ตามที่มือทั้งสองข้าง รวมถึงสารในกลุ่มที่ให้ความชุ่มชื้นที่มือ และหยุดการใช้ยาชนิดรับประทาน 
โฆษณา 4 สี 
ใดๆ ก็ตาม หรือฉายแสง  เพื่อรักษาผื่นสัมผัสที่มือทั้งหมดก่อนเข้าร่วมโครงการเป็นเวลาอย่างน้อย 1 สัปดาห์ และตลอดระยะเวลาที่ทำการศึกษา 8 สัปดาห์ ผู้ป่วยต้องไม่มีรอยโรคที่มีลักษณะของถุงน้ำร่วมด้วยหรือมีประวัติของการเป็นลมพิษชนิดสัมผัส (contact urticaria) มาก่อน
ตารางที่ 1 แสดงการประเมินด้วยค่าคะแนน Hand eczema severity index (HECSI)15
	Clinical signs
	Fingertips
	Fingers (except tips)
	Palm of hands
	Back of hands
	wrists

	Erythema (E)
	0-3
	0-3
	0-3
	0-3
	0-3

	Infiltration/papulation (I)
	0-3
	0-3
	0-3
	0-3
	0-3

	Vesicles (V)
	0-3
	0-3
	0-3
	0-3
	0-3

	Fissures (F)
	0-3
	0-3
	0-3
	0-3
	0-3

	Scaling (S)
	0-3
	0-3
	0-3
	0-3
	0-3

	Oedema (O)
	0-3
	0-3
	0-3
	0-3
	0-3

	SUM (E+I+V+F+S+O)
	
	
	
	
	

	Extent (Ex)
	(0 = 0%, 1-25% = 1, 26-50% = 2, 51-75% = 3, 76-100% = 4)

	Total HECSI score=
	Sum x EX+
	Sum x EX+
	Sum x EX+
	Sum x EX+
	Sum x EX+


Extent คือ ปริมาณรอยโรคของทั้งสองมือ 

คะแนนรวม HECSI คือ รวมคะแนน Sum x Extent ในทั้ง 5 บริเวณของมือ มีค่าต่ำสุดของคะแนน คือ 0 และ สูงสุด คือ 360

โดยผู้ป่วยทั้งสองกลุ่ม ทาครีมวันละ 2 ครั้ง ติดตามผลการรักษาในสัปดาห์ที่ 2, 4, 6, และ 8 โดยมีการถ่ายภาพรอยโรคด้วยกล้องดิจิตอล ประเมินผลในแต่ละครั้งด้วยการใช้ Hand eczema severity index (HECSI)  (ดังแสดงในตาราง 1) และหลังจากครบการศึกษาที่สัปดาห์ที่ 8 ใช้แบบสอบถามประเมินอาการที่เหลือของรอยโรค (คะแนน 1 = worse, คะแนน 2 = no change, คะแนน 3 = minimal improvement, คะแนน 4 = moderate improvement, คะแนน 5 = marked improvement, คะแนน 6 = clearing or almost clearing) และ ใช้แบบสอบถามเกี่ยวกับการเปลี่ยนแปลงวิถีการดำเนินชีวิตในระหว่างที่มีการทำวิจัย สถิติที่ใช้การประเมินผลใช้ สถิติเชิงพรรณนา และสถิติเชิงวิเคราะห์แบบ repeated anova และ T-test

ผลการวิจัย
ลักษณะโดยทั่วไปของกลุ่มตัวอย่าง
กลุ่มผู้ป่วยผื่นสัมผัสที่ได้รับการรักษาโดยขี้ผึ้งที่ผสมเด็กซ์แพนทีนอล ทั้ง 20 คน ประกอบไปด้วยผู้ป่วยชายจำนวน 4 คน (20.0) และผู้ป่วยหญิงจำนวน 16 คน (80.0) มีอายุเฉลี่ยเท่ากับ 42.60 ปี (21-60) มีค่าเฉลี่ยระยะเวลาที่เป็นโรค 23.60 เดือน (3-120)

กลุ่มผู้ป่วยผื่นสัมผัสที่ได้รับการรักษาโดยครีมเบส ทั้ง 20 คน ประกอบไปด้วยผู้ป่วยชาย
จำนวน 4 คน (20.0) และผู้ป่วยหญิงจำนวน 16 คน (80.0) มีอายุเฉลี่ยเท่ากับ 37.25 ปี (19-52) มีค่าเฉลี่ยระยะเวลาที่เป็นโรค 28.05 เดือน (3-120) ซึ่งข้อมูลพื้นฐานทั้งสองกลุ่มไม่มีความแตกต่างกันอย่างมีนัยสำคัญทางสถิติ
ผลการศึกษา
หลังการสิ้นสุดการวิจัย มีผู้ป่วยครบ 20 คน ในกลุ่มที่ได้รับการรักษาโดยขี้ผึ้งที่ผสมเด็กซ์แพนทีนอล ส่วนกลุ่มที่ได้รับการรักษาด้วยครีมเบส มีผู้ป่วยเหลืออยู่จำนวน 19 คน โดยผู้ป่วย 1 รายที่ออกจากการศึกษาให้เหตุผล เนื่องจากอาการของโรคไม่ดีขึ้นและต้องการเปลี่ยนแปลงวิธีการรักษา
ตารางที่ 2  Hand eczema severity index (HECSI) ทั้งสองกลุ่มการศึกษา
	กลุ่มการศึกษา
	HECSI
	Mean
	Median
	Mode
	Std. Deviation
	HECSI ที่ลดลงเป็นร้อยละ

	กลุ่มผู้ป่วยที่รักษาด้วยขี้ผึ้งที่ผสมเด็กซ์แพนทีนอล
	ครั้งที่ 1(baseline)
	19.05
	17.50
	20
	8.799
	-

	
	ครั้งที่ 2
	3.75
	2.00
	2
	3.09
	80.31

	
	ครั้งที่ 3
	1.95
	1.50
	0
	1.66
	89.76

	
	ครั้งที่ 4
	1.65
	1.00
	0
	2.34
	91.33

	
	ครั้งที่ 5
	0.85
	0
	0
	1.66
	95.53

	กลุ่มผู้ป่วยที่ได้รับการรักษาด้วยครีมเบส
	ครั้งที่ 1(baseline)
	14.32
	7.00
	6
	15.93
	-

	
	ครั้งที่ 2
	13.68
	4.00
	3
	24.44
	4.46

	
	ครั้งที่ 3
	10.58
	3.00
	2
	16.43
	26.11

	
	ครั้งที่ 4
	8.95
	3.00
	2
	13.13
	37.50

	
	ครั้งที่ 5
	6.68
	3.00
	0
	11.05
	53.35

จากตาราง 2 และ กราฟ 1 แสดงให้เห็นว่าในกลุ่มที่ได้รับการรักษาด้วยขี้ผึ้งที่ผสมเด็กซ์แพนทีนอลมีการลดลงของค่า HECSI ในสัปดาห์ที่ 2 ถึงร้อยละ 80.31 ในขณะกลุ่มที่ได้รับการรักษาด้วยครีมเบสลดลงร้อยละ 4.46 และเมื่อสิ้นสุดการศึกษาในสัปดาห์ที่ 8 กลุ่มที่ได้รับการรักษาด้วยขี้ผึ้งที่ผสมเด็กซ์แพนทีนอลมีค่า HECSI ลดลงร้อยละ 95.53 ในขณะที่กลุ่มที่ได้รับการรักษาด้วยครีมเบสมีค่า HECSI ลดลงร้อยละ 53.35
เมื่อหลังสิ้นสุดการรักษาที่ 8 สัปดาห์ กลุ่มผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอล ที่มีค่า HECSI = 0 (อาการผื่นสัมผัสที่มือหายหมด)  มีจำนวน 12 คน คิดเป็นร้อยละ 60.0 ส่วนผู้ป่วยที่ได้รับการรักษาด้วยครีมเบส ที่มีค่า HECSI = 0  มีจำนวน 3 คน คิดเป็นร้อยละ 15.78
เมื่อหลังสิ้นสุดการรักษาในสัปดาห์ที่ 8 กลุ่มผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอล ที่มีค่า HECSI = 0 และ 1 (อาการผื่นสัมผัสที่มือหายหมด หรือเหลือรอยโรคอยู่เล็กน้อย) มีจำนวน 17 คน คิดเป็นร้อยละ 85.0 ส่วนผู้ป่วยที่ได้รับการรักษาด้วยครีมเบส ที่มีค่า HECSI = 0  และ 1  มีจำนวน 6 คน คิดเป็นร้อยละ 31.57 

ผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอล อาการแสดงของผื่นสัมผัสที่มือจะลดลงอย่างมีนัยสำคัญทางสถิติ (p=0.000) เมื่อมีการใช้เพียง 2 สัปดาห์ และลดลงอย่างมีนัยสำคัญทางสถิติ อย่างต่อเนื่องจนถึงสัปดาห์ที่ 4 

หลังจากรักษาครบในสัปดาห์ที่ 8 ให้ผู้ป่วยประเมินอาการที่เหลืออยู่ของรอยโรค พบว่าผู้ป่วยกลุ่มที่ใช้ขี้ผึ้งที่ผสมเด็กซ์แพนทีนอลประเมินอาการของโรคหายมากกว่ากลุ่มผู้ป่วยที่ได้รับการรักษาด้วยครีมเบส อย่างมีนัยสำคัญทางสถิติโดยใช้สถิติการวิเคราะห์ แบบ T test ( f = 0.016 , t = 2.486, df = 57, Sig. (2-tailed) = 0.016) และในระหว่างการศึกษาไม่พบผลข้างเคียงของการรักษาทั้งสองกลุ่มแต่อย่างใด
สรุป
ผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอลและครีมเบสมีอาการของผื่นสัมผัสที่มือดีขึ้นหลังได้รับการรักษาครบอย่างมีนัยสำคัญทางสถิติ แต่ผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอลอาการของผื่นสัมผัสที่มือดีขึ้นหลังได้รับการรักษามากกว่า และเร็วกว่าผู้ป่วยที่ได้รับการรักษาด้วยครีมเบสอย่างมีนัยสำคัญทางสถิติ
ในกลุ่มผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอล ภายหลังรักษาครบ 8 สัปดาห์ มีผู้ป่วย 60.0% ที่ผื่นสัมผัสที่มือหายหมด (HECSI = 0) และมีผู้ป่วย จำนวน 85.0% ที่ ผื่นสัมผัสที่มือหายหมด หรือมีรอยโรคเหลืออยู่เพียงเล็กน้อย (HECSI = 0 และ 1)
ในกลุ่มผู้ป่วยที่ได้รับการรักษาด้วยขี้ผึ้งที่ผสมเด็กซ์แพนทีนอล หลังการทา 2 สัปดาห์แรก สามารถลด ค่า HECSI ได้มากถึง 80.37 %  และเป็นการลดลงของค่า HECSI อย่างมีนัยสำคัญทางสถิติ (sig. =0.000)

ดังนั้น ขี้ผึ้งที่มีส่วนประกอบของเด็กซ์แพนทีนอล จึงเป็นทางเลือกหนึ่งที่มีประโยชน์อย่างมาก ในการดูแลผู้ป่วยผื่นสัมผัสที่มือ การศึกษาในอนาคตกับการใช้ขี้ผึ้งที่มีส่วนประกอบของเด็กซ์แพนทีนอลร่วมกับยาอื่นๆ เพื่อทำให้การรักษามีประสิทธิภาพสูงสุด และปลอดภัยที่สุดเป็นสิ่งที่น่าสนใจ
วิจารณ์
เหตุผลการเลือกใช้ครีมเป็นตัวเปรียบเทียบกับขี้ผึ้งที่ผสมเด็กซ์แพนทีนอล ในการศึกษานี้แทนที่จะเป็นขี้ผึ้งหรือปิโตรลาทัม เนื่องจากในปัจจุบันการรักษาผื่นสัมผัสที่มือนั้นยังไม่มีมาตรฐานการรักษาที่แน่นอน การให้สารบำรุงมือประเภทครีมเป็นพื้นฐานของการรักษาในทางปฏิบัติที่แพทย์ส่วนใหญ่เลือกใช้ มากกว่าที่จะใช้ขี้ผึ้งหรือปิโตรลาทัม
อีกทั้งมีการศึกษาวิจัยในอดีตเกี่ยวกับการใช้ครีมและขี้ผึ้งในการรักษาผู้ป่วยผื่นอักเสบที่มือเรื้อรัง จำนวน 20 คน โดยทาวันละ 2 ครั้ง เป็นเวลาติดต่อกันนาน 2 เดือน (ซึ่งตรงกับการศึกษานี้) โดยผลการศึกษานั้น แสดงให้เห็นว่าการใช้ครีมหรือขี้ผึ้ง ทำให้อาการของผื่นอักเสบที่มือดีขึ้นอย่างมีนัยสำคัญ แต่ไม่มีความแตกต่างกันระหว่างการใช้ครีมหรือขี้ผึ้ง8

